**Ford România, împreună cu distribuitorii săi, se alătură campaniei globale „Construim împreună”**

* Ford extinde la nivel global campania umanitară “Construim împreună”, care se concentrează pe dezvoltarea comunităților, educație, accesul la alimente de bază și ajutor în cazul dezastrelor
* În 2025, dealerii Ford din întreaga lume își unesc forțele pentru a organiza campanii de donare de alimente, menite să contribuie la asigurarea accesului la alimente de bază pentru cei aflați în nevoie
* Clienții Ford și comunitatea sunt încurajați să doneze produse alimentare neperisabile între 15 și 25 septembrie în showroom-urile distribuitorilor Ford din rețeaua națională care participă la campanie 1

**București, România, 16 septembrie 2025.** De peste 122 de ani, Ford a fost alături de comunități, atât în momentele bune, cât și în cele grele. Fiind o companie de familie, Ford a fost condusă de valori puternice și de un angajament profund față de acțiunile filantropice - valori împărtășite de angajați și de rețeaua noastră de distribuitori încă din prima zi. Știm că realizăm mult mai mult atunci când ne unim cu toții în jurul unui scop comun, iar aceasta este esența inițiativei „Construim împreună”.

Pentru prima dată, Ford Motor Company extinde campania umanitară “Construim împreună” la nivel global pentru a crește impactul său și a ajuta comunitățile locale. Inițiativa reunește puterea companiei Ford, combinând filantropia corporatistă, angajații săi și rețeaua globală de dealeri pentru a aborda dezvoltarea comunității, educația, accesul la alimente de bază și ajutorul în caz de dezastru.

La fel ca în România, distribuitorii autorizați Ford din întreaga lume colectează în perioada 15-25 septembrie alimente esențiale pentru combaterea foametei și satisfacerea nevoilor critice. Ca parte a acestui efort, dealerii Ford organizează puncte de colectare în locațiile sale, unde oricine poate dona alimente neperisabile de bază, care apoi sunt preluate de organizații non-profit și livrate către locațiile care au nevoie de acestea.

În România, colectarea se face în 16 orașe, cu suportul a peste 20 de distribuitori Ford, alimentele fiind preluate de Rotary Club Craiova Probitas prin cluburile sale de la nivel național și apoi distribuite către beneficiari.

„Cred că rolul nostru se extinde mult dincolo de vânzarea de vehicule și ne-am bucurat enorm că am putut să luam parte la campania globală “Construim împreună”. Pentru noi, participarea la această acțiune de colectare de alimente reflectă angajamentul nostru profund față de comunitate și, de aceea îi încurajăm pe toți cei care pot dona să ni se alăture în acest efort de a ne ajuta aproapele”, a declarat Roxana Capătă, Director General Ford România Services

Campania “Construim împreună” este concepută pentru a consolida angajamentul de lungă durată al companiei față de comunitate. Acesta include peste 2,4 miliarde de dolari în donații filantropice și 1,8 milioane de ore de voluntariat. Cu participarea suplimentară a rețelei globale de dealeri și a voluntarilor Ford din întreaga lume, campania “Construim împreună” abordează latura filantropică la nivel de corporație într-un mod diferit, pentru a satisface nevoile existente în comunitățile locale, ținând cont de provocările cu care acestea se confruntă zi de zi.

**Facebook** – <https://www.facebook.com/FordRomania>

**Instagram** – <https://www.instagram.com/ford_romania>

**Linkedin** – <https://www.linkedin.com/showcase/ford-romania>

# # #

**1** Baia Mare, Bistrita, Braila, Brasov, București, Buzau, Cluj, Constanta, Tîrgu-Mureș, Craiova, Galati, Iași, Satu Mare, Sfântu Gheorghe, Suceava, Timisoara

***Despre Ford Motor Company***

*Ford Motor Company (NYSE: F) este o companie globală cu sediul în Dearborn, Michigan, dedicată să ajute la construirea unei lumi mai bune, în care fiecare persoană este liberă să se miște și să-și urmeze visurile. Planul Ford+ al companiei pentru creștere și creare de valoare combină punctele forte existente, noile capacități și relațiile mereu active cu clienții pentru a îmbogăți experiențele acestora și pentru a le consolida loialitatea. Ford dezvoltă și livrează camionete Ford inovatoare, vehicule utilitare sport, camionete și mașini comerciale și vehicule de lux Lincoln, împreună cu servicii conectate. Compania face acest lucru prin intermediul a trei segmente de afaceri centrate pe client: Ford Blue, proiectând vehicule iconice alimentate cu benzină și hibride; Ford Model e, inventând vehicule electrice inovatoare împreună cu software încorporat care definește experiențe digitale excepționale pentru toți clienții; Ford Pro, ajutând clienții comerciali să își transforme și să-și extindă afacerile cu vehicule și servicii adaptate nevoilor lor. În plus, Ford oferă servicii financiare prin Ford Motor Credit Company. Ford are aproximativ 174.000 de angajați în întreaga lume. Mai multe informații despre companie, despre produsele și serviciile sale sunt disponibile la corporate.ford.com.*

***Despre Ford Philanthropy***

*Ford Philanthropy, cunoscută anterior ca Ford Fund, promovează accesul echitabil la servicii esențiale și educație, utilizând transportul și tehnologia pentru a conecta oamenii cu oportunitățile de care au nevoie pentru a avansa. Cu o istorie de 75 de ani și contribuții de 2,3 miliarde de dolari din 1949 și până acum, Ford Philanthropy și Ford Motor Company colaborează cu organizații non-profit și organizații comunitare pentru a investi și a crea împreună soluții care răspund nevoilor unice ale comunității. Valorificând resursele și expertiza Ford în mobilitate, Ford Philanthropy promovează schimbări de impact prin acordarea de granturi, prin activitatea Centrelor Comunitare Ford și prin munca de voluntariat a angajaților. Pentru mai multe informații, vizitați www.fordphilanthropy.org sau alăturați-vă nouă la @FordPhilanthropy pe Facebook și Instagram.*

***Despre Ford Building Together (Construind Împreună)***

Campania Ford Building Together (Construim împreună) se concentrează pe două domenii cheie: construirea și reconstruirea comunităților - sprijinirea organizațiilor non-profit și programe concentrate pe dezvoltarea comunității, educație, securitate alimentară și ajutor și recuperare în caz de dezastre. Această activitate se bazează pe lunga instorie Ford care a creat parteneriate cu organizații non-profit, o moștenire veche de peste un secol care include ajutor global, mobilizarea producției pentru crize de sănătate precum pandemia de COVID-19 și furnizarea de ajutor în caz de dezastre pentru comunitățile din întreaga lume prin intermediul rețelei noastre de dealeri.